กฎกระทรวงกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๔๖[๑] อาศัยอำนาจตามความในมาตรา๔ มาตรา ๖๙ วรรคสาม และมาตรา ๗๐ แห่งพระราชบัญญัติกองทุนบำเหน็จบำนาญข้าราชการพ.ศ. ๒๕๓๙ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ให้ยกเลิก(๑)กฎกระทรวง ฉบับที่ ๔ (พ.ศ. ๒๕๔๐)ออกตามความในพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙(๒)กฎกระทรวง ฉบับที่ ๕ (พ.ศ. ๒๕๔๓)ออกตามความในพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ข้อ ๒ในกฎกระทรวงนี้สถาบันการเงิน หมายความว่าสถาบันการเงินที่ได้รับอนุญาตให้จัดการกองทุนสำรองเลี้ยงชีพตามกฎหมายว่าด้วยกองทุนสำรองเลี้ยงชีพหรือได้รับอนุญาตให้จัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์รัฐวิสาหกิจที่มีกฎหมายเฉพาะจัดตั้งขึ้นหมายความว่า รัฐวิสาหกิจที่จัดตั้งขึ้นโดยพระราชบัญญัติหรือประกาศของคณะปฏิวัติธนาคาร หมายความว่าธนาคารพาณิชย์และธนาคารที่มีกฎหมายเฉพาะจัดตั้งขึ้นซึ่งประกอบกิจการภายในราชอาณาจักรตราสารแสดงสิทธิในหนี้ หมายความว่า พันธบัตรตั๋วแลกเงิน ตั๋วสัญญาใช้เงิน หุ้นกู้ รวมทั้งตราสารอื่น ๆที่มีลักษณะอย่างเดียวกันบริษัทจัดการกองทุน หมายความว่าสถาบันการเงินที่ได้รับมอบหมายให้ดำเนินการจัดการกองทุนกองทุนย่อย หมายความว่าเงินของกองทุนที่แบ่งออกเป็นส่วนย่อยเพื่อให้บริษัทจัดการกองทุนแต่ละรายรับไปดำเนินการจัดหาผลประโยชน์บริษัทเงินทุน หมายความว่า บริษัทเงินทุนหรือบริษัทเงินทุนหลักทรัพย์ตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์หน่วยลงทุน หมายความว่าหน่วยลงทุนของกองทุนรวมที่จัดตั้งขึ้นตามกฎหมายว่าด้วยหลักทรัพย์และตลาดหลักทรัพย์หลักทรัพย์ หมายความว่าทรัพย์สินและให้หมายความรวมถึงหลักทรัพย์ตามกฎหมายว่าด้วยหลักทรัพย์และตลาดหลักทรัพย์ด้วยข้อ ๓เงินของกองทุนให้นำไปลงทุนในหลักทรัพย์ที่มีความมั่นคงสูงไม่น้อยกว่าร้อยละหกสิบของเงินของกองทุน และจะนำไปลงทุนในหุ้น หุ้นกู้หุ้นกู้แปลงสภาพเป็นหุ้นสามัญ หรือใบสำคัญแสดงสิทธิที่จะซื้อหุ้นที่ออกโดยบริษัทใดเกินกว่าร้อยละสิบของเงินของกองทุนหรือเกินกว่าจำนวนที่คณะกรรมการกำหนดมิได้การลงทุนในหุ้นหุ้นกู้แปลงสภาพเป็นหุ้นสามัญ หรือใบสำคัญแสดงสิทธิที่จะซื้อหุ้นตามวรรคหนึ่งเมื่อรวมกันทุกบริษัทต้องไม่เกินร้อยละสามสิบห้าของเงินของกองทุน[๒]ข้อ ๔คณะกรรมการอาจแบ่งเงินของกองทุนออกเป็นกองทุนย่อยโดยแต่ละกองทุนย่อยให้มีมูลค่าตามที่กำหนดก็ได้ในการจัดการเงินของกองทุนคณะกรรมการอาจให้ กบข. ดำเนินการจัดการเองหรือมอบหมายให้บริษัทจัดการกองทุนเป็นผู้จัดการเงินของกองทุนย่อยกองทุนหนึ่งหรือหลายกองทุนก็ได้ข้อ ๕ในกรณีที่คณะกรรมการมอบหมายให้บริษัทจัดการกองทุนเป็นผู้จัดการเงินของกองทุนย่อยให้บริษัทจัดการกองทุนดำเนินการตามหลักเกณฑ์และวิธีการดังต่อไปนี้(๑)บริษัทจัดการกองทุนจะนำเงินของกองทุนย่อยไปซื้อหุ้น หุ้นกู้แปลงสภาพเป็นหุ้นสามัญหรือใบสำคัญแสดงสิทธิที่จะซื้อหุ้นของบริษัทจัดการกองทุนนั้นมิได้(๒)ต้องลงทุนหรือมีไว้ซึ่งหลักทรัพย์ที่มีความมั่นคงสูงอย่างหนึ่งอย่างใดดังต่อไปนี้ไม่น้อยกว่าร้อยละหกสิบของเงินของกองทุนย่อย(ก)เงินสด เงินฝากธนาคาร หรือบัตรเงินฝากที่ธนาคารเป็นผู้ออก(ข)พันธบัตรรัฐบาล ตั๋วเงินคลัง หรือพันธบัตรธนาคารแห่งประเทศไทย(ค)ตราสารแสดงสิทธิในหนี้ที่รัฐวิสาหกิจที่มีกฎหมายเฉพาะจัดตั้งขึ้นเป็นผู้ออก(ง)ตราสารแสดงสิทธิในหนี้ที่กระทรวงการคลังค้ำประกันเงินต้นและดอกเบี้ย(จ)ตั๋วแลกเงินที่ธนาคารเป็นผู้รับรอง สลักหลังหรือรับอาวัลหรือตั๋วสัญญาใช้เงินที่ธนาคารเป็นผู้สลักหลัง หรือรับอาวัลโดยไม่มีข้อจำกัดความรับผิด(ฉ)ตราสารแสดงสิทธิในหนี้ที่ธนาคารเป็นผู้ออก(ช)ตั๋วเงินหรือตราสารแสดงสิทธิในหนี้ที่บรรษัทเงินทุนอุตสาหกรรมแห่งประเทศไทยเป็นผู้ออกรับรอง สลักหลัง หรือรับอาวัล โดยไม่มีข้อจำกัดความรับผิด(ซ)ตราสารแสดงสิทธิในหนี้ที่ได้รับการจัดอันดับอยู่ในระดับตามที่รัฐมนตรีว่าการกระทรวงการคลังประกาศกำหนดในราชกิจจานุเบกษาหรือตราสารแสดงสิทธิในหนี้ที่ออกอาวัลหรือค้ำประกันเงินต้นและดอกเบี้ยเต็มจำนวนโดยบริษัทที่ได้รับการจัดอันดับอยู่ในระดับที่รัฐมนตรีว่าการกระทรวงการคลังประกาศกำหนดในราชกิจจานุเบกษา ทั้งนี้โดยลงทุนได้ไม่เกินร้อยละสิบของเงินของกองทุนย่อย หรือตามที่คณะกรรมการกำหนดการจัดอันดับความน่าเชื่อถือตาม(ซ) จะต้องกระทำโดยสถาบันจัดอันดับความน่าเชื่อถือซึ่งได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์หรือสถาบันจัดอันดับความน่าเชื่อถือของต่างประเทศซึ่งเป็นที่ยอมรับจากสำนักงานคณะกรรมการกำกับหลักทรัพย์และตลาดหลักทรัพย์(ฌ)ตราสารแสดงสิทธิในหนี้ที่มีการประกันการจ่ายคืนเงินต้นและดอกเบี้ยเต็มจำนวนของบริษัทหรือนิติบุคคลที่จัดตั้งขึ้นตามกฎหมายว่าด้วยนิติบุคคลเฉพาะกิจเพื่อการแปลงสินทรัพย์เป็นหลักทรัพย์ในกรณีที่เป็นการสมควรคณะกรรมการอาจให้ลงทุนหรือมีไว้ซึ่งหลักทรัพย์ตาม (ก) ถึง (ฌ)น้อยกว่าร้อยละหกสิบของเงินของกองทุนย่อยก็ได้ แต่เมื่อรวมกับส่วนที่ กบข.เป็นผู้ดำเนินการจัดการเองต้องไม่น้อยกว่าร้อยละหกสิบของเงินของกองทุน(๓)บริษัทจัดการกองทุนอาจนำเงินของกองทุนย่อยไปลงทุนในหลักทรัพย์อย่างหนึ่งอย่างใดดังต่อไปนี้ได้ตามที่คณะกรรมการกำหนด(ก)ตราสารแสดงสิทธิในหนี้ที่รัฐวิสาหกิจตามกฎหมายว่าด้วยวิธีการงบประมาณนอกจากตราสารตาม(๒) (ค) บรรษัทประกันสินเชื่ออุตสาหกรรมขนาดย่อม บรรษัทเงินทุนอุตสาหกรรมขนาดย่อมบริษัทเงินทุนหรือบริษัทเครดิตฟองซิเอร์ เป็นผู้ออก(ข)หน่วยลงทุนหรือใบสำคัญแสดงสิทธิที่จะซื้อหน่วยลงทุน(ค)หุ้นหรือใบสำคัญแสดงสิทธิที่จะซื้อหุ้น(ง)หุ้นกู้หรือหุ้นกู้แปลงสภาพเป็นหุ้นสามัญนอกจากตราสารแสดงสิทธิในหนี้ตามที่ได้กำหนดไว้แล้วในข้ออื่น(จ)บัตรเงินฝากที่บริษัทเงินทุนเป็นผู้ออก(ฉ)ตั๋วแลกเงินที่บริษัทเงินทุนหรือบริษัทเครดิตฟองซิเอร์เป็นผู้รับรองสลักหลังหรือรับอาวัล หรือตั๋วสัญญาใช้เงินที่บริษัทเงินทุนหรือบริษัทเครดิตฟองซิเอร์เป็นผู้สลักหลังหรือรับอาวัลโดยไม่มีข้อจำกัดความรับผิด(ช)ตราสารแสดงสิทธิในหนี้ที่บริษัทหลักทรัพย์เพื่อธุรกิจหลักทรัพย์จำกัดเป็นผู้ออก(ซ)[๓] อสังหาริมทรัพย์ ให้ลงทุนได้ไม่เกินร้อยละแปดของเงินของกองทุน โดยคณะกรรมการอาจกำหนดหลักเกณฑ์หรือเงื่อนไขด้วยก็ได้(ฌ)หลักทรัพย์อื่นตามที่รัฐมนตรีว่าการกระทรวงการคลังประกาศกำหนดในราชกิจจานุเบกษาโดยอาจกำหนดหลักเกณฑ์ให้ถือปฏิบัติด้วยก็ได้(๔)บริษัทจัดการกองทุนอาจนำเงินของกองทุนย่อยไปทำธุรกรรมดังต่อไปนี้ได้(ก)ซื้อโดยมีสัญญาขายคืนหรือขายโดยมีสัญญาซื้อคืน ซึ่งหลักทรัพย์ตามที่คณะกรรมการประกาศกำหนด(ข)ยืมหรือให้ยืมหลักทรัพย์ที่ธนาคารแห่งประเทศไทยทำหน้าที่เป็นนายทะเบียนหลักทรัพย์หรือหลักทรัพย์ซึ่งกระทำผ่านระบบรับฝากหลักทรัพย์ของศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์การขายโดยมีสัญญาซื้อคืนและการยืมหลักทรัพย์ ให้เป็นไปตามที่คณะกรรมการกำหนดข้อ ๖[๔] การจัดการเงินของกองทุนที่ กบข.ดำเนินการจัดการเอง ให้ปฏิบัติดังต่อไปนี้(๑) การลงทุนในประเทศ ให้เป็นไปตามหลักเกณฑ์และวิธีการตามข้อ ๕(๒) การลงทุนในต่างประเทศ ให้ลงทุนได้ไม่เกินร้อยละยี่สิบห้าของเงินของกองทุน ทั้งนี้การกำหนดประเภทหลักทรัพย์ที่ลงทุนได้และการแยกประเภทหลักทรัพย์ที่มีความมั่นคงสูงและหลักทรัพย์อื่นให้เป็นไปตามหลักเกณฑ์และวิธีการที่คณะกรรมการกำหนดข้อ ๗การตีราคาหลักทรัพย์เพื่อประโยชน์ในการปฏิบัติตามข้อ ๓ ข้อ ๔ และข้อ ๕ให้ถือราคาทุนรวมทั้งค่าใช้จ่ายที่จ่ายไปเพื่อให้ได้หลักทรัพย์นั้นมาโดยให้มีการปรับราคาหลักทรัพย์อย่างน้อยทุกสิ้นรอบระยะเวลาบัญชีของกองทุนตามหลักเกณฑ์และวิธีการที่คณะกรรมการประกาศกำหนดข้อ ๘[๕]การซื้อขายหลักทรัพย์จดทะเบียนตามกฎหมายว่าด้วยหลักทรัพย์และตลาดหลักทรัพย์นอกจากหลักทรัพย์จดทะเบียนตามข้อ ๕ (๒) (ข) และ (ค)ต้องกระทำในตลาดหลักทรัพย์แห่งประเทศไทยหรือตามที่คณะกรรมการกำหนดข้อ ๙การจัดการกองทุนนอกจากที่กำหนดไว้ในข้อ ๕คณะกรรมการอาจมอบหมายให้บริษัทจัดการกองทุนดำเนินการดังต่อไปนี้ก็ได้(๑)ขาย แลกเปลี่ยน ขายฝาก จำนอง ปลดจำนองให้แก่ผู้จำนองหรือโอนสิทธิจำนองอสังหาริมทรัพย์หรือสังหาริมทรัพย์ที่อาจจำนองได้(๒)ก่อตั้งหรือระงับทั้งหมดหรือบางส่วนซึ่งทรัพยสิทธิอันเกี่ยวกับอสังหาริมทรัพย์ตามประมวลกฎหมายแพ่งและพาณิชย์หรือตามกฎหมายอื่น(๓)จำหน่ายหรือทำข้อผูกพันที่จะให้จำหน่ายไปซึ่งสิทธิเรียกร้องที่จะมุ่งก่อตั้งหรือโอนไปซึ่งทรัพยสิทธิในที่ดิน หรือที่จะให้ที่ดินปลอดจากทรัพย์สิทธิดังกล่าว(๔)ให้เช่าอสังหาริมทรัพย์เกินสามปี หรือให้เช่าซื้ออสังหาริมทรัพย์(๕)ขายหรือแลกเปลี่ยนสังหาริมทรัพย์ที่มีทะเบียนแสดงกรรมสิทธิ์หรือเอกสารแสดงกรรมสิทธิ์ข้อ ๑๐เงินสำรองตามมาตรา ๗๒ แห่งพระราชบัญญัติกองทุนบำเหน็จบำนาญข้าราชการ พ.ศ.๒๕๓๙ ให้นำไปลงทุนในตราสารแสดงสิทธิในหนี้ของรัฐหรือรัฐวิสาหกิจก่อนแต่หากขณะใดขณะหนึ่งไม่มีตราสารดังกล่าวให้ลงทุน คณะกรรมการจะประกาศกำหนดให้นำเงินของกองทุนไปลงทุนตามหลักเกณฑ์และวิธีการในข้อ๕ ก็ได้ข้อ ๑๑ในกรณีที่ปรากฏว่าบริษัทจัดการกองทุนใดได้จัดการเงินของกองทุนย่อยไม่เป็นไปตามหลักเกณฑ์และวิธีการที่กำหนดในข้อ ๓ และข้อ ๕ให้บริษัทจัดการกองทุนนั้นดำเนินการแก้ไขให้เป็นไปตามบทบัญญัติดังกล่าวโดยไม่ชักช้าแต่ต้องไม่เกินสามสิบวันนับแต่วันที่ไม่เป็นไปตามนั้นข้อ ๑๒ให้กำหนดค่าใช้จ่ายในการดำเนินการจัดการกองทุนไว้ ดังต่อไปนี้(๑)ค่าตอบแทนสำหรับบริษัทจัดการกองทุนปีละไม่เกินร้อยละ ๒.๕ของมูลค่าทรัพย์สินสุทธิของกองทุนย่อยที่อยู่ภายใต้การจัดการของบริษัทจัดการกองทุน(๒)ค่าธรรมเนียมและค่าอากรแสตมป์ตามที่จ่ายจริงข้อ ๑๓ให้บริษัทจัดการกองทุนยื่นรายงานแสดงการจัดการกองทุนประจำเดือนต่อคณะอนุกรรมการจัดการลงทุนภายในวันที่ ๒๐ ของเดือนถัดจากเดือนที่จะต้องรายงานโดยให้ยื่นตามแบบที่คณะอนุกรรมการจัดการลงทุนกำหนดให้ไว้ ณ วันที่ ๒๙มกราคม พ.ศ. ๒๕๔๖สมคิด จาตุศรีพิทักษ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากมากตรา ๖๙ วรรคสามแห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙กำหนดให้คุณสมบัติของผู้รับดำเนินการ วิธีดำเนินการและค่าใช้จ่ายในการดำเนินการหาประโยชน์ของกองทุนบำเหน็จบำนาญข้าราชการเป็นไปตามหลักเกณฑ์และวิธีการที่กำหนดในกฎกระทรวง และมาตรา ๗๐แห่งพระราชบัญญัติดังกล่าว กำหนดให้เงินของกองทุนให้ลงทุนได้ตามหลักเกณฑ์ที่กำหนดในกฎกระทรวงโดยที่หลักเกณฑ์ในการนำเงินของกองทุนบำเหน็จบำนาญข้าราชการไปลงทุนหาผลประโยชน์ยังไม่สอดคล้องกับสภาวการณ์ปัจจุบัน ดังนั้นเพื่อให้เกิดความคล่องตัวในการลงทุนและเกิดประโยชน์สูงสุดแก่สมาชิกของกองทุนสมควรปรับปรุงหลักเกณฑ์ดังกล่าวโดยกำหนดให้คณะกรรมการกองทุนบำเหน็จบำนาญข้าราชการมีอำนาจกำหนดสัดส่วนในการนำเงินของกองทุนไปลงทุนในหลักทรัพย์บางประเภทและเพิ่มประเภทหลักทรัพย์ที่บริษัทจัดการกองทุนอาจเลือกลงทุนได้ ทั้งนี้ เพื่อให้บริษัทจัดการกองทุนสามารถลงทุนในหลักทรัพย์ประเภทต่างๆ ได้กว้างขวางยิ่งขึ้นรวมทั้งมีการกำหนดขอบเขตและประเภทของหลักทรัพย์ที่จะนำเงินของกองทุนไปลงทุนและกำหนดให้บริษัทจัดการกองทุนทำธุรกรรมบางประเภทเพิ่มเติมได้เพื่อให้กองทุนลงทุนได้กว้างขวางยิ่งขึ้นและปรับปรุงหลักเกณฑ์ในการกำหนดค่าตอบแทนในการจัดการกองทุนให้เป็นธรรมมากขึ้น จึงจำเป็นต้องออกกฎกระทรวงนี้กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๒) พ.ศ. ๒๕๔๗[๖]หมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากหลักเกณฑ์และวิธีการในการนำเงินของกองทุนบำเหน็จบำนาญข้าราชการไปลงทุนหาผลประโยชน์ตามที่กำหนดในข้อ๖ และข้อ ๘แห่งกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๔๖ ยังไม่สอดคล้องกับสภาวการณ์ปัจจุบันสมควรปรับปรุงหลักเกณฑ์และวิธีการในการนำเงินกองทุนบำเหน็จบำนาญข้าราชการไปลงทุนหาผลประโยชน์โดยให้สามารถนำเงินของกองทุนไปลงทุนในต่างประเทศได้และให้คณะกรรมการกองทุนบำเหน็จบำนาญข้าราชการมีอำนาจกำหนดหลักเกณฑ์และวิธีการลงทุนเพื่อให้กองทุนลงทุนได้อย่างกว้างขวางยิ่งขึ้นรวมทั้งปรับปรุงหลักเกณฑ์ในเรื่องการซื้อขายหลักทรัพย์จดทะเบียนตามกฎหมายว่าด้วยหลักทรัพย์และตลาดหลักทรัพย์โดยให้คณะกรรมการกองทุนบำเหน็จบำนาญข้าราชการมีอำนาจกำหนดหลักเกณฑ์ในการซื้อขายหลักทรัพย์จดทะเบียนได้เพื่อให้กองทุนสามารถทำการซื้อขายหลักทรัพย์จดทะเบียนได้อย่างมีประสิทธิภาพยิ่งขึ้น ทั้งนี้เพื่อให้เกิดความคล่องตัวในการลงทุนและเกิดประโยชน์สูงสุดแก่สมาชิกของกองทุน จึงจำเป็นต้องออกกฎกระทรวงนี้กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๓) พ.ศ. ๒๕๕๐[๗]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากหลักเกณฑ์และวิธีการในการนำเงินของกองทุนบำเหน็จบำนาญข้าราชการ ไปลงทุนหาผลประโยชน์ตามที่กำหนดในข้อ๓ ข้อ ๕ และข้อ ๖ แห่งกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๔๖ ยังไม่สอดคล้องกับสภาวการณ์ปัจจุบัน สมควรปรับปรุงหลักเกณฑ์และวิธีการในการนำเงินของกองทุนบำเหน็จบำนาญข้าราชการไปลงทุนหาผลประโยชน์โดยเพิ่มสัดส่วนการลงทุนในหุ้น หุ้นกู้แปลงสภาพเป็นหุ้นสามัญหรือใบสำคัญแสดงสิทธิที่จะซื้อหุ้นเพิ่มสัดส่วนการลงทุนในอสังหาริมทรัพย์ ตลอดจนเพิ่มสัดส่วนการลงทุนในต่างประเทศ ทั้งนี้ เพื่อให้เกิดความคล่องตัวในการลงทุนและเกิดผลประโยชน์สูงสุดแก่สมาชิกของกองทุนจึงจำเป็นต้องออกกฎกระทรวงนี้กฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๔) พ.ศ. ๒๕๕๑[๘]หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์และวิธีการในการนำเงินของกองทุนบำเหน็จบำนาญข้าราชการไปลงทุนหาผลประโยชน์ตามที่กำหนดในข้อ๓ และข้อ ๖แห่งกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการพ.ศ. ๒๕๔๖ซึ่งแก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๓) พ.ศ. ๒๕๕๐ ยังไม่สอดคล้องกับสถานการณ์ปัจจุบันสมควรปรับปรุงหลักเกณฑ์และวิธีการในการนำเงินของกองทุนบำเหน็จบำนาญข้าราชการไปลงทุนหาผลประโยชน์โดยเพิ่มสัดส่วนการลงทุนในหุ้น หุ้นกู้แปลงสภาพเป็นหุ้นสามัญหรือใบสำคัญแสดงสิทธิที่จะซื้อหุ้น ตลอดจนเพิ่มสัดส่วนการลงทุนในต่างประเทศ ทั้งนี้เพื่อให้เกิดความคล่องตัวในการลงทุนและเกิดผลประโยชน์สูงสุดแก่สมาชิกของกองทุน จึงจำเป็นต้องออกกฎกระทรวงนี้กีรติกิติ์/ปรับปรุง๑๕ กันยายน ๒๕๕๑โชติกานต์/ปรับปรุง๒๘ เมษายน ๒๕๕๙[๑] ราชกิจจานุเบกษาเล่ม ๑๒๐/ตอนที่ ๑๐ ก/หน้า ๗/๕ กุมภาพันธ์ ๒๕๔๖[๒] ข้อ ๓ วรรคสองแก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๔) พ.ศ. ๒๕๕๑[๓] ข้อ ๕ (๓) (ซ)แก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๓) พ.ศ. ๒๕๕๐[๔] ข้อ ๖แก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๔) พ.ศ. ๒๕๕๑[๕] ข้อ ๘แก้ไขเพิ่มเติมโดยกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ(ฉบับที่ ๒) พ.ศ. ๒๕๔๗[๖] ราชกิจจานุเบกษาเล่ม ๑๒๑/ตอนพิเศษ ๗๐ ก/หน้า ๖๐/๑๒ พฤศจิกายน ๒๕๔๗[๗] ราชกิจจานุเบกษาเล่ม ๑๒๔/ตอนที่ ๗ ก/หน้า ๔/๒๖ มกราคม ๒๕๕๐[๘] ราชกิจจานุเบกษาเล่ม ๑๒๕/ตอนที่ ๒๖ ก/หน้า ๕๑/๑ กุมภาพันธ์ ๒๕๕๑